Datasets:
MrBinit
/
Nepali-Language-Text

Dataset card Data Studio Files
xet
Community
1
text
stringlengths
2
914
पर्यटन क्षेत्रको मुख्य पूर्वाधारमध्येको प्रमुख मानिने होटल तथा रेस्टुराँमा निजी क्षेत्रले ५ खर्ब ४३ अर्ब लगानी गरेको देखिएको छ । राष्ट्रिय तथ्यांक कार्यालयले बुधबार सार्वजनिक गरेको होटल तथा रेस्टुराँ सर्वेक्षणको नतिजाले निजी क्षेत्रले होटल, रेस्टुरेन्टलगायत पर्यटकका लागि आवास तथा भोजनसँग सम्बन्धित प्रतिष्ठानमा ५ खर्ब ४३ अर्ब २५ करोड ८२ लाख लगानी भएको देखाएको हो ।
ठगीपूर्ण विज्ञापनबाट सतर्क रहन साइबर ब्युरोको अनुरोध
कान्तिपुर संवाददाता
सामाजिक सञ्जाल प्लाटफर्म र अनलाइनमा ठगीपूर्ण विज्ञापन तथा लिंकहरूबाट सतर्क रहन नेपाल प्रहरीको साइबर ब्युरोले सूचना जारी गरेको छ । गिफ्ट प्याकेज दिनेदेखि अनलाइनमा कोठा भाडामा खोजिदिनेजस्ता सेवा दिने भनेर ठगी कार्य भइरहेकाले आफ्ना बैंकिङ खाताको सही सदुपयोग र प्रविधिको सुरक्षित प्रयोग गर्न ब्युरोले बुधबार जारी सूचनामार्फत अनुरोध गरेको हो ।
वीरगन्ज कृषि औजार कारखानालाई सहयोग गर्न प्रदेश सरकार प्रतिबद्ध : मन्त्री क्षत्री
शंकर आचार्य
मधेश प्रदेश सरकारका भूमि व्यवस्था, कृषि तथा सहकारीमन्त्री जनार्दन सिंह क्षत्रीले वीरगन्ज कृषि औजार कारखाना सन्चालन गर्नका लागि प्रदेश सरकार सक्दो सहयोग गर्न तयार रहेको बताएका छन् ।
नागढुंगा–मुग्लिन सडकको काम छिटो सक्न मन्त्री दाहालको निर्देशन
कान्तिपुर संवाददाता
नागढुंगा-मुग्लिन सडक खण्डको काम छिटो सक्न भौतिक पूर्वाधार तथा यातायात मन्त्री देवेन्द्र दाहालले निर्देशन दिएका छन् ।
राष्ट्रिय श्रम तथा रोजगार सम्मेलन गर्ने घोषणा
कान्तिपुर संवाददाता
श्रम रोजगार तथा सामाजिक सुरक्षा मन्त्रालयले आन्तरिक रोजगार प्रवर्द्धन दशकको रणनीतिक कार्ययोजना बनाउन पाँचौ राष्ट्रिय श्रम तथा रोजगार सम्मेलन गर्ने बुधबार घोषणा गरेको छ । यो सम्मेलन फागुन १६ र १७ गते काठमाडौंमा आयोजना हुँदैछ ।
नेप्से ५ अंकले बढ्यो, कारोबार रकम घट्यो
कान्तिपुर संवाददाता
सेयर कारोबार मापक नेप्से परिसूचक बुधबार ५.१० अंकले बढेको छ । अघिल्लो दिनको तुलनामा ०.१९ प्रतिशतले बढेपछि समग्र नेप्से २ हजार ५ सय ८१.६० विन्दुमा ओर्लेको हो । अघिल्लो दुई कारोबार दिन दोहोरो अंकले घटेको नेप्सेमा बुधबार सामान्य सुधार भएको हो ।
माघ २ मा सिद्धबाबा सुरुङको ‘ब्रेक थ्रु’ गरिँदै
कान्तिपुर संवाददाता
सिद्धार्थ राजमार्गअन्तर्गत पाल्पाको सिद्धबाबा सुरुङमार्गको ‘ब्रेक थ्रु’ आगामी माघ २ गते गरिने भएको छ । पुस भित्रै खन्ने काम अन्तिम हुने भए पनि केही मिटर बाँकी राखेर माघमा ‘ब्रेक थ्रु’ गर्न लागिएको हो ।
तनहुँको मार्कीचोक २२० केभी सबस्टेसन सञ्चालनमा
कान्तिपुर संवाददाता
तनहुँको आँबुखैरेनी गाउँपालिकाको मार्कीचोकमा ग्याँस इन्सुलेटेड प्रणाली (जिआइएस) प्रविधिमा आधारित २२०/१३२ केभी सबस्टेसन निर्माण सम्पन्न भएको छ । मर्स्याङ्दी–काठमाडौं २२० केभी प्रसारण लाइन आयोजनाअन्तर्गत निर्माण गरिएको मार्कीचोक सबस्टेसन मंगलबार विद्युत् प्रवाह गरी (चार्ज) सञ्चालनमा ल्याइएको छ ।
गत वर्ष मात्र कर्णाली प्रदेशबाट १८ हजारभन्दा बढी बिदेसिए
कान्तिपुर संवाददाता
स्वदेशमा रोजगारीका पर्याप्त अवसर नहुनाले बर्सेनि भरपर्दो आयआर्जनको खोजीको सिलसिलामा बिदेसिने नेपालीहरूको सङ्ख्या बढ्दो छ । विदेशबाट फर्किएकामध्ये केहीले भने वैदेशिक रोजगारीका क्रममा सिकेको सीपलाई स्वदेशमा उपयोग गरी स्वरोजगारसमेत बनेका छन् ।
कर्णाली प्रदेशमा औद्योगिक क्षेत्रको उत्पादन क्षमता क्रमशः घट्दो
कान्तिपुर संवाददाता
गत आर्थिक वर्षमा कर्णाली प्रदेशमा सञ्चालनमा रहेको उद्योगहरू ४८.५१ प्रतिशत क्षमता उपयोगमा चलेको राष्ट्र बैंकको आर्थिक गतिविधि अध्ययनले देखाएको छ । अघिल्लो आर्थिक वर्षको तुलनामा गत आर्थिक वर्षमा उद्योगको क्षमता उपयोग घटेको हो । अघिल्लो आर्थिक वर्षमा उद्योगहरूको यस्तो क्षमता उपयोग ५२.२९ प्रतिशत थियो ।
संयुक्त ट्रेड युनियन समन्वय केन्द्रको अध्यक्षमा सिम्खडा चयन
कान्तिपुर संवाददाता
संयुक्त ट्रेड युनियन समन्वय केन्द्र (जेटियुसीसी)को अध्यक्षमा जगतबहादुर सिम्खडा चयन भएका छन् । काठमाडौंमा भएको छैटौं राष्ट्रिय ट्रेड युनियन सम्मेलनले सिम्खडालाई एक वर्षको लागि जेटियुसीसीको राष्ट्रिय अध्यक्ष चयन गरेको हो ।
प्रतितोला एक हजार चार सय बढ्यो सुनको मूल्य
कान्तिपुर संवाददाता
आज सुनको मूल्य प्रतितोला एक हजार चार सय रुपैयाँ बढेको छ । चाँदीको मूल्य भने स्थिर देखिएको छ ।
आज फेरि बजारबाट ४० अर्ब झिक्दै राष्ट्र बैंक
कान्तिपुर संवाददाता
बैंक तथा वित्तीय प्रणालीमा पैसा बढी भएपछि राष्ट्र बैंकले बुधबार फेरि ४० अर्ब रुपैयाँ झिक्न लागेको छ । तरलता व्यवस्थापनका लागि निक्षेप संकलन उपकरणमार्फत राष्ट्र बैंकले २१ दिनका लागि उक्त रकम झिक्न लागेको हो ।
२०२५ लागेसँगै सुरु भयो जेनेरेसन बीटा
कान्तिपुर संवाददाता
अङग्रेजी वर्षको पात्रो फेरिएसँगै आजबाट पृथ्वीमा जन्म लिने नयाँ पुस्ताको नामाकरण पनि फेरिएको छ । सन् २०१० देखि २०२४ को डिसेम्बर ३१ सम्म जन्मेकालाई जेनेरस अल्फा भनिँदै आएकोमा अब उपरान्त जन्मिनेहरू जेनेरेसन बीटा भनिनेछन् । यो पुस्तामध्ये कतिपयले २२ औं शताब्दीको अनुभव गर्न पाउनेछन् ।
कान्ति राजमार्गमा जता हेर्‍यो, उतै पहिरो
विमल खतिवडा
काठमाडौं–हेटौंडा जोड्ने पुरानो सडकमध्ये एक हो, कान्ति राजमार्ग । अहिले यस राजमार्गको अवस्था दयनीय छ । जसोतसो सवारीसाधन गुडेका छन् । जता हेर्‍यो, उतै पहिरो छ । कतै पहिरोले सडक नै लगेको छ । जोखिम र त्रासबीच यो खण्ड भएर मालवाहक, यात्रुवाहक र निजी सवारी साधन ओहोरदोहोर गरिरहेका छन् ।
२ लाख पर्यटक भित्र्याउने बन्दीपुर भ्रमण वर्षको लक्ष्य
कान्तिपुर संवाददाता
तनहुँको पर्यटकीय गन्तव्य बन्दीपुरको पर्यटन प्रवर्द्धन गर्ने उद्देश्यले ‘बन्दीपुर भ्रमण वर्ष, २०२५’ आयोजना हुने भएको छ । बन्दीपुरमा नयाँ पर्यटकीय गन्तव्यको पहिचान, रोजगारी सिर्जना तथा आर्थिक गतिविधि थप चलायमान गराउने उद्देश्यले बन्दीपुर गाउँपालिकाले सन् २०२५ लाई भ्रमण वर्षका रूपमा मनाउने निर्णय गरेको हो ।
सल्यानबाट ४१ करोडको अदुवा निकासी
विप्लव महर्जन
यस वर्ष सल्यानबाट झन्डै ४१ करोड रुपैयाँको अदुवा निकासी भएको छ । कृषि विकास कार्यालयका अनुसार ८ हजार ९ मेट्रिक टन अदुवा निकासी भएको हो । गत वर्ष ८ हजार ४ सय ३१ मेट्रिक टन निकासीबाट झन्डै ४२ करोड आम्दानी भएको थियो ।
टीओडी मिटर अध्ययन समितिलाई सुविधा दिने प्रस्तावमा घिसिङको ‘नोट अफ डिसेन्ट’
कान्तिपुर संवाददाता
ऊर्जा मन्त्रालयले गठन गरेको अरविन्दकुमार मिश्र संयोजकत्वको समितिलाई सेवासुविधा उपलब्ध गराउने प्रस्तावमा नेपाल विद्युत् प्राधिकरणका कार्यकारी निर्देशक कुलमान घिसिङले ‘नोट अफ डिसेन्ट’ लेखेका छन् । सञ्चालक समितिका सदस्य सचिवसमेत रहेका घिसिङले यही पुस ४ को बैठकमा छलफल भएको उक्त प्रस्तावमा ‘नोट अफ डिसेन्ट’ लेखेका हुन् ।
इजरायलमा पहिलो चरणमा एक हजार केयरगिभर पठाइँदै
होम कार्की
वैदेशिक रोजगार विभागले इजरायलको दीर्घकालीन स्याहार केन्द्रमा सहायक कामदार (केयरगिभर) पठाउने प्रक्रिया सुरु गरेको छ । पहिलो चरणमा एक हजार जना पठाइने भएको छ, जसमा ६ सय महिला र ४ सय पुरुष छन् ।
पुस १६, २०८१
पेट्रोल डिजेलको मूल्य बढ्यो, हवाई इन्धनको घट्यो
कान्तिपुर संवाददाता
नेपाल आयल निगमले पेट्रोल र डिजेलको मूल्य बढाएको छ । इण्डियन आयल कर्पोरेशनले पठाएको नयाँ मूल्यसूचीअनुसार निगमले पेट्रोल लिटरमा १ रुपैयाँ र डिजेलमा २ रुपैयाँ बढाएको हो । नयाँ मूल्यअनुसार अब उपत्यकामा पेट्रोलको मूल्य प्रतिलिटर १ सय ६३ रुपैयाँ पर्नेछ ।
वर्ष २०२४ : सडक पूर्वाधारका लागि औसत वर्ष
विमल खतिवडा
सन् २०२४ सडक पूर्वाधारका लागि औसत वर्ष रह्यो । बाढी पहिरोले सबैभन्दा बढी सडक पूर्वाधारमा क्षति हुन पुग्यो । त्यसमा पनि बढी क्षति राजधानीलाई पूर्वी तराईसँग जोड्ने बीपी राजमार्गमा भयो । अहिले यो सडक अस्थायी रूपमा खोला तर्काएर सञ्चालन गरिएको छ । बजेट अभावमा स्थायी संचरनाका लागि ठेक्का हुन सकेको छैन । दैनिक ७ हजार बढी सवारी साधन यो सडक भएर ओहरदोहर गर्छन् ।
भारतमा अन्तर्राष्ट्रिय कलका लागि नेपाल टेलिकमले जारी गर्‍यो नयाँ दर
कान्तिपुर संवाददाता
नियामक नेपाल दूरसञ्चार प्राधिकरणको स्वीकृतिमा नेपाल टेलिकमले लागू गरेको नयाँ दरअनुसार एक्सेस कोड १४२४ प्रयोग गरेर भारतमा कल गर्न प्रतिमिनेट शुल्क ३.७६ रुपैयाँ निर्धारण गरिएको छ । यो कर बाहेकको दस्तुर हो ।
वर्ष २०२४ : एआईको विस्तार, राजनीतिमा प्रविधि व्यवसायी, साइबर आक्रमण र क्रिप्टो बहस
सजना बराल
सन् २०२४ को कुन प्रविधि तपाईंलाई सबैभन्दा उत्कृष्ट लाग्यो ? यस वर्ष सूचना प्रविधि क्षेत्रका हरेक ‘अपग्रेड’ हरू आर्टिफिसियल इन्टेलिजेन्स (एआई) केन्द्रित भए । एआईको प्रभाव, विस्तार र एआईलाई अन्य प्रविधिसँग समाहित गर्ने विषय वर्ष २०२४ भर सर्वाधिक चासो र चर्चामा रह्यो । मोबाइल प्रविधि, स्पेससम्बन्धी खोज, क्वान्टम कम्प्युटिङ र हरित प्रविधिको क्षेत्रमा पनि विभिन्न पहल भए । सेमिकन्डक्टर लगायत उन्नत चिप र त्यसको आपूर्तिमा भएको व्यावसायिक र राजनीतिक प्रतिस्पर्धा यो वर्ष पनि जारी रह्यो । वर्षको अर्को उल्लेख्य विषयका रूपमा विभिन्न देशमा टिकटकमाथिको प्रतिबन्ध र अमेरिकामा जारी बहस रह्यो ।
विद्युत् प्राधिकरणको बोर्ड बैठकमा कुलमानको 'नोट अफ डिसेन्ट'
कान्तिपुर संवाददाता
नेपाल विद्युत् प्राधिकरण सञ्चालक समितिका सदस्य सचिव तथा प्राधिकरणका कार्यकारी निर्देशक कुलमान घिसिङले 'नोट अफ डिसेन्ट' लेखेका छन् । घिसिङले लेखेको 'नोट अफ डिसेन्ट'लाई प्राधिकरणका सञ्चालक सदस्यद्वय रतन ऐर र भरत आचार्यले समेत समर्थन गरेका छन् ।
नेप्से ३३ अंकले घट्यो, कारोबार रकम बढ्यो
कान्तिपुर संवाददाता
सेयर कारोबार मापक नेप्से परिसूचक मंगलबार ३३.०८ अंकले घटेको छ । अघिल्लो दिनको तुलनामा १.२६ प्रतिशतले घटेपछि समग्र नेप्से २ हजार ५ सय ७६.५० विन्दुमा ओर्लेको हो । अघिल्लो कारोबार दिन २१ अंकले घटेको नेप्सेले मंगलबार पनि सोही प्रवृति पछ्याएको हो ।
फास्ट ट्र्याकमा वैकल्पिक व्यवस्थामार्फत बिजुली दिइने
कान्तिपुर संवाददाता
नेपाल विद्युत प्राधिकरणले काठमाडौं–तराई/मधेश द्रुतमार्ग (फास्ट ट्रयाक)अन्तर्गत मकवानपुरको भीमफेदी गाउँपालिका–८ माण्डु माल्टाबेंसी र इन्द्रसरोबर गाउँपालिका–३ सिस्नेरी कोगटे क्षेत्रमा पर्ने सडक निर्माणका लागि आवश्यक विद्युत् वैकल्पिक व्यवस्थामार्फत आपूर्ति गर्ने भएको छ ।
पाँच महिनामा २९ लाख रुपैयाँको कुरिलो निर्यात
कान्तिपुर संवाददाता
चालु आर्थिक वर्षको पाँच महिनामा २९ लाख २० हजार रुपैयाँको कुरिलो निर्यात भएको छ । भन्सार विभागका अनुसार पाँच महिनामा १८ हजार ७०९ किलो कुरिलो निर्याता भएको हो । गत आर्थिक वर्षको पाँच महिनाको तुलनामा भने यस वर्ष कुरिलो निर्यात घटेको छ ।
सन् २०२४ मा ११ लाख ४७ हजार पर्यटक नेपाल भित्रिए
कान्तिपुर संवाददाता
सन् २०२४ मा ११ लाख ४० हजारभन्दा बढी पर्यटकले नेपाल भ्रमण गरेका छन् । आज बिहानसम्मको तथ्यांक अनुसार ११ लाख ४७ हजार २४ जना नेपाल भित्रिएको नेपाल पर्यटन बोर्डले जनाएको छ ।
तोलामा एक हजार रुपैयाँले घट्यो सुनको मूल्य
कान्तिपुर संवाददाता
सुनको मूल्य तोलामा एक हजार रुपैयाँले घटेको छ । सोमबारको तुलनामा आज (मंगलबार) सुनको मूल्य तोलामा एक हजार रुपैयाँ र चाँदीको मूल्य तोलामा ३० रुपैयाँले घटेको हो ।
दूरसञ्चार मातहत ल्याएपछि स्मार्ट टेलिकमको व्यवस्थापन डेढ वर्षदेखि अलपत्र
सजना बराल
निर्धारित समयभित्र अनुमतिपत्र नवीकरणलगायत प्रक्रिया पूरा नगरेपछि गत वर्ष खारेजीमा परेर सरकार मातहत आएको स्मार्ट टेलिकमसँग सम्बन्धित समस्या थप पेचिलो बन्दै गएको छ । उक्त टेलिकमका टावर भाडामा राख्न दिएका घरधनीले लामो समयको विद्युत् महसुस बक्यौता तिर्न अन्यथा कारबाही भोग्न विद्युत् प्राधिकरणले चेतावनी दिएको छ ।
डेढ दशकपछि सहरी नीति
कान्तिपुर संवाददाता
सरकारले डेढ दशकपछि राष्ट्रिय सहरी नीति, २०८१ ल्याएको छ । गत मंसिर २८ मा बसेको मन्त्रिपरिषद् बैठकले राष्ट्रिय सहरी नीति स्वीकृत गरेको हो । वर्षौंपछि स्वीकृत सहरी नीति राजपत्रमा भने प्रकाशन हुन बाँकी रहेको सहरी विकास मन्त्रालयले जनाएको छ ।
थप ३५० मेगावाट बिजुली आयात गर्न भारतको अनुमति
कान्तिपुर संवाददाता
नेपालले हिउँदयामका लागि भारतबाट थप ३५० मेगावाट बिजुली आयात गर्ने भएको छ । भारतले आगामी जुनसम्म बिजुली आयात गर्न नेपाललाई अनुमति दिएको नेपाल विद्युत् प्राधिकरणले जनाएको छ । हिउँद सुरु भएपछि खोला तथा नदीमा पानीको बहाव घटेर विद्युत् उत्पादन कम हुने भएकाले आन्तरिक माग धान्न भारतबाट आयात गरिँदै आएको छ ।
पाइप मर्मत नगर्दा बायोग्यास प्लान्ट अलपत्र
पर्वत पोर्तेल
घरघरमा पाइपबाट ग्यास पुर्‍याउने लक्ष्यसहित ६ वर्षअघि डेढ करोड रुपैयाँ खर्चेर निर्माण गरिएको बायोग्यास प्लान्ट अढाई वर्षदेखि अलपत्र छ । विराटनगर महानगरपालिका–१४ स्थित जतुवा गाउँमा सिलिन्डर युग अन्त्यको भएको उद्घोष गर्दै तत्कालीन प्रधानमन्त्री केपी शर्मा ओलीले बायोग्यास प्लान्ट उद्घाटन गरेका थिए ।
अमेरिकी डलरको भाउ स्थिर, युरो र पाउण्ड स्टर्लिङको भने बढ्यो
कान्तिपुर संवाददाता